stanford-oval/wikipedia huggingface dataset:
Making Your Mind Up
לאחר התחרות

בעקבות הזכייה, "Making Your Mind Up" הגיע למקום הראשון במצעדי הסינגלים בבריטניה, בו שהה שלושה שבועות, והפך לאחד השירים הנמכרים ביותר באותה שנה. הזכייה הפכה את הלהקה לפופולרית ברחבי אירופה, כאשר הסינגל הגיע למקום הראשון במצעדים במדינות רבות ונכנס לעשירייה הראשונה באוסטרליה. בסופו של דבר, השיר מכר ארבעה מיליון עותקים ברחבי העולם. הסינגל התחיל את הרצף של 20 להיטיה של באקס פיז בבריטניה, כאשר אחריו הגיע במהירות הסינגל "Piece of the Action" ואלבום הבכורה של הלהקה, Bucks Fizz. בסוף העשור, "Making Your Mind Up" הגיע למקום ה-47 ברשימת הסינגלים הנמכרים ביותר בבריטניה בשנות ה-80. על אף הצלחת השיר, מעריצי הלהקה אינם רואים בו ייצוג טוב של היצירה שלה, וחברת הלהקה שריל בייקר לא מחשיבה אותו כאחד השירים הטובים ביותר שלהם. עם זאת, השיר עדיין אהוד על הציבור הרחב ונשאר השיר הזכור ביותר של הלהקה. בשנת 2013 הצביעו מאזיני BBC Radio 2 עבור "Making Your Mind Up" כשיר האירוויזיון הטוב ביותר אי פעם של הממלכה המאוחדת.
שם השיר שימש כשמה של תחרות בחירת השיר לאירוויזיון בממלכה המאוחדת, בין השנים 2004 ל-2007.
קריעת החצאית הזכורה מתוך קטע הריקוד (ששוחזר על ידי מיק ג'אגר וטינה טרנר במופע הלייב אייד ב-1985) הופיעה בתחרויות רבות מאז אותה תקופה – בין היתר במהלך הביצוע של מארי אן עם השיר "I Wanna", זוכה אירוויזיון 2002 עבור לטביה.
השיר "Making Your Mind Up" זכה לגרסאות כיסוי שונות בעקבות הצלחתו, עם שמות אלטרנטיביים: "Me vas a volver loco (You're Going To Drive Me Crazy)" (בביצוע להקת פרצ'יז הספרדית), "Rock and Roll Cowboy" בביצוע הזמרת הגרמנייה מגי מיי ו-"It's Only a Wind Up" בביצוע הלהקה הקומית הבריטית Brown Ale.
רשימת רצועות

| מס' | שם | כותב(ים) | משך |
| --- | --- | --- | --- |
| 1. | Making Your Mind Up  | אנדי היל, ג'ון דנטר | 2:39 |
| 2. | Don't Stop  | אנדי היל, ניקולה מרטין | 4:08 |
מיקומי שיא

|   ‏‏‏  מצעדים ודירוגים (1981)> מדינה |   ‏‏‏  מצעדים ודירוגים (1981)> מצעד |   ‏‏‏  מצעדים ודירוגים (1981)> מיקום שיא |   ‏‏‏  מצעדים ודירוגים (1981)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 6 |  |
|  איסלנד | הפלייליסט | 3 |  |
|  אירלנד | מצעד הסינגלים האירי | 1 |  |
|  גרמניה | GfK – טופ 100 | 5 |  |
|  דנמרק | היטליסטן | 1 |  |
|  דרום אפריקה | אנטרטיינמנט מוניטורינג אפריקה | 7 |  |
|  הולנד | מצעד 40 הסינגלים ההולנדיים | 1 |  |
|  הולנד | Single Top 100 | 1 |  |
|  הממלכה המאוחדת | מצעד הסינגלים הבריטי | 1 |  |
|  ישראל | מדיה פורסט ישראל | 1 |  |
|  נורווגיה | VG-lista | 2 |  |
|  ניו זילנד | המצעד הניו זילנדי הרשמי | 3 |  |
|  ספרד | PROMUSICAE | 5 |  |
|  פינלנד | המצעדים הפיניים הרשמיים | 5 |  |
|  פלנדריה | אולטראטופ 50 | 1 |  |
|  שוודיה | סוורייטופליסטן | 2 |  |
|  שווייץ | המצעד השווייצרי | 3 |  |
|   ‏‏‏  מצעדי סוף שנה (1981)> מדינה |   ‏‏‏  מצעדי סוף שנה (1981)> מצעד |   ‏‏‏  מצעדי סוף שנה (1981)> מיקום שיא |   ‏‏‏  מצעדי סוף שנה (1981)>  |
| --- | --- | --- | --- |
|  אוסטריה | Ö3 אוסטריה טופ 40‏ | 10 |  |
|  אוסטרליה | מצעד הסינגלים האוסטרלי | 35 |  |
|  גרמניה | GfK – טופ 100 | 41 |  |
|  דנמרק | היטליסטן | 6 |  |
|  הולנד | מצעד 40 הסינגלים ההולנדיים | 9 |  |
|  הולנד | Single Top 100 | 10 |  |
|  הממלכה המאוחדת | מצעד הסינגלים הבריטי | 7 |  |
|  ניו זילנד | המצעד הניו זילנדי הרשמי | 33 |  |
|  פלנדריה | אולטראטופ 50 | 6 |  |
|  שווייץ | המצעד השווייצרי | 16 |  |
בממלכה המאוחדת, השיר הגיע למעמד זהב על ידי איגוד תעשיית ההקלטות הבריטי (BPI).
אדריכלות גותית ספרדית

מפה של קתדרלות גותית בספרד
קתדרלת אולליה הקדושה בברצלונה
קתדרלת לאון
קתדרלת קואנקה
קתדרלת סביליה
קתדרלת טולדו
כנסיית ג'ון הקדוש של המלכים בטולדו
אדריכלות גותית ספרדית היא תת-סגנון של האדריכלות הגותית שהתפתח בספרד בימי הביניים.
הסגנון הגותי הגיע לספרד מצרפת במאה ה-12, והחל להופיע לצד מבנים רומנסקיים. במאה ה-13, כתוצאה מהצליינות מצרפת לספרד ובפרט בדרך סנטיאגו (מסלול צליינות בעקבות יעקב הקדוש), הגיע לספרד הסגנון הגותי הבשל (High Gothic). סגנון זה, שהושפע מהאדריכלות הצרפתית והגרמנית, התבטא במספר קתדרלות בספרד - שהיו הטהורות ביותר מבחינת אדריכלות גותית בחצי האי האיברי. בסוף המאה ה-13 החל להתפתח בספרד סגנון גותי מקומי, שלא היה רק ייבוא סגנוני ממרכז אירופה אלא כלל גם השפעות של האדריכלות המורית. סגנון זה אף אומץ על ידי אדריכלים מובחרים שהשתמשו בו לעיתים, ויצרו שילוב של טכניקות אירופאיות עם קישוטים ספרדיים-ערביים.
הסגנונות הגותים בספרד

סגנון גותי מוקדם (Early Gothic) - המאה ה-12
סגנון גותי בשל (High Gothic) - המאה ה-13
סגנון גותי מודחארי (Mudéjar Gothic) - מהמאה ה-13 עד המאה ה-15
סגנון גותי לוונטיני (Levantino Gothic) - המאה ה-14
סגנון גותי מאוחר וסגנון גותי לוהב (Flamboyant/Late Gothic) - המאה ה-15
סגנון גותי איזבליני (Isabelline Gothic) - המאה ה-15
מבנים ידועים

גותיקה מוקדמת
קתדרלת סלוודור דה אווילה
קתדרלת קואנקה
הגותיקה בעיצומה
קתדרלת בורגוס
קתדרלת לאון
קתדרלת טולדו
גותיקה מודחארית
קתדרלת סן סלבדור בסרגוסה
קתדרלת טרואל בטרואל
גותיקה לוונטינית
קתדרלת פלמה דה מיורקה (לה סו)
לונלה דה לה סדה בולנסיה
כנסיית סנטה מריה דל מאר בברצלונה
גותיקה מאוחרת
קתדרלת אוביידו
קתדרלת סביליה
קתדרלת סגוביה
גותיקה איזבלינית
כנסיית ג'ון הקדוש של המלכים בטולדו
הקפלה המלכותית בגרנדה
אבריסטווית'

| --- | --- |

 מדינה:  הממלכה המאוחדת הממלכה המאוחדת
 אומה:  ויילס ויילס
 מחוז:  קרדיגיון
 תאריך ייסוד:  1109
 על שם:  River Ystwyth 
 שטח:  531.81 הקטאר
 אוכלוסייה:  ‏
  ‑ בעיירה:  10,707 (2021)
 קואורדינטות:  52°25′00″N 4°04′00″W﻿ / ﻿52.416666666667°N 4.0666666666667°W﻿ / 52.416666666667; -4.0666666666667 
 אזור זמן:  UTC
 https://www.aberystwyth.gov.uk/
  מפת מיקום  מפה מפורטת   (למפת ויילס מוגדלת) קארדיף סוונסי ניופורט רקסהאם בארי אנגליה הים האירי אנגלסיאבריסטווית'(למפת ויילס רגילה) קארדיף סוונסי ניופורט רקסהאם בארי אנגליה הים האירי אנגלסיאבריסטווית'(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אבריסטווית'(למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אבריסטווית'  he tabBackground:;tabBorder:#aaa;defaultTab:0;
 
אבריסטווית' (בוולשית: Aberystwyth) היא עיירה לחופי מפרץ קרדיגן ובירת מחוז קרדיגיון, מערב ויילס.
אבריסטווית' שוכנת על שפך נהר האסטווית' (Ystwyth) מה שמעניק לה את שמה (בצירוף Aber; "שפך נהר"). אבריסטווית' היא בירת המחוז המנהלי קדיגיון ומרכז האוכלוסין העיקרי והגדול ביותר במחוז, היא עיר אוניברסיטאית, משכנה של הספרייה הלאומית של ויילס ומרכז תרבות ולשית עם אחוז גבוה יחסית של דוברי וולשית. אוכלוסיית העיירה כוללת 13,040 תושבים, כאשר הסביבה האורבנית כוללת 18,093 תושבים.
היסטוריה

בצמוד לעיירה מדרום ניצבת גבעת פן דינאס, בה נמצאו עדויות למבצר גבעה קלטי מתקופת הברזל המצביע על התיישבות במקום מסביבות 700 לפנה"ס. בגבעה דרומית לפן דינאס נמצאו עדויות לטירת עץ מימי הביניים המזוהה עם נסט פרך ריס, ביתו של מלך דהייברת' ריס אפ טודור שמלך בסוף המאה ה-11.
בשנת 1109 הקים גילברט פיץ רישארד מבצר על גבעה דרומית לעיירה כיום, לאחר שקיבל את אדמות בקרדיגיון מהנרי הראשון, מלך אנגליה. מבצר טן אי קסטל (Tan-Y-Castell) שוכן מדרום לשפך נהר האסטווית' מה שהכנה לעיירה את שמה, לאורך המאה ה-12 וה-13 האזור כולו שכן על הגבול בין ממלכת דהייברת' וממלכת גוויניד', כך שהביצורים ראו מספר קרבות כחלק מהעימותים בין שתי הממלכות. ב-1208 ל'ואלין הגדול כבש את העיירה והקים טירה חדשה צפונית לביצורים ההיסטוריים, טירת אבירסטווית' שנבנתה על גבעה גבוהה יותר, הפכה למרכז החדש של העיירה סביבה כאשר הטירה הנוכחית הוקמה מחדש ב-1277 על ידי צבאו של אדוארד הראשון, מלך אנגליה בכיבושו הראשון של האזור.
למשך מספר שנים במאה ה-17 שימשה הטירה להטבעת כ-10,500 ליש"ט במטבעות מטעם המטבעה המלכותית.
בשנות ה-60 של המאה ה-19 חוברה העיירה לרשת מסילות הברזל ונחנכה תחנת הרכבת אבריסטווית', לצד זאת נפתח מזח חדש לאורך החוף והחלה בעיירה פריחה של תיירות מכל רחבי בריטניה.
אבריסטווית' אירחה את פסטיבל האיסטד'ווד הלאומי של ויילס ארבע פעמים לאורך השנים; ב-1865, 1916, 1952 ו-1992.
אתרים בעלי עניין

אוניברסיטת אבריסטווית'
הספרייה הלאומית של ויילס
טירת אבריסטווית'
תחנת הרכבת אבריסטווית'
הערות שוליים

↑  נכון לשנת 2011.
| --- | --- |
בקרת זהויות :  NLI: 987007562186605171  GND: 4079607-3  LCCN: n81055395  MusicBrainz: 179507c6-bdd0-4d85-bc60-1f98d39f532f  NKC: ge399175  SUDOC: 027458466  VIAF: 148932214   WorldCat (עם VIAF): 148932214
אדווין מקמילן

| --- | --- |

 לידה:  18 בספטמבר 1907 Redondo Beach, מחוז לוס אנג'לס, קליפורניה, ארצות הברית
 פטירה:  7 בספטמבר 1991 (בגיל 83) El Cerrito, קליפורניה, ארצות הברית
 שם לידה:  Edwin Mattison McMillan 
 ענף מדעי:  פיזיקה
 מקום מגורים:  ארצות הברית
 מקום קבורה:  Sunset View Cemetery 
 מקום לימודים:  המכון הטכנולוגי של קליפורניה אוניברסיטת פרינסטון
 מנחה לדוקטורט:  אדוארד קונדון (Edward Condon)
 מוסדות:  אוניברסיטת קליפורניה בברקלי 
 תלמידי דוקטורט:  א. קרל הלמהולץ 
 פרסים והוקרה:  פרס נובל לכימיה (1951)  המדליה הלאומית למדעים (1990)  פרס אטומס פור פיס  עמית החברה הפיזיקלית האמריקאית 
 תרומות עיקריות
 גילוי נפטוניום, היסוד הטרנס-אורני הראשון
 
אדווין מטיסון מקמילן (באנגלית: Edwin Mattison McMillang;‏ 18 בספטמבר 1907 - 7 בספטמבר 1991) היה פיזיקאי אמריקאי, חתן פרס נובל, הראשון שהצליח ליצור יסוד טרנס-אורני, נפטוניום. על כך הוא חלק פרס נובל לכימיה עם גלן סיבורג ב-1951.
ביוגרפיה

בתום לימודיו במכון הטכנולוגי של קליפורניה מקמילן למד באוניברסיטת פרינסטון שם הוענק לו תואר דוקטור לפילוסופיה ב-1933. מקמילן הצטרף למעבדה הלאומית לורנס ברקלי שנבנתה סביב מאיץ חלקיקים אשר אפשר מחקר באיזוטופים, שם גילה כבר בתחילת דרכו את קיומם של חמצן-15 ובריליום-10.
תגליות ראשונות של תהליך הביקוע הגרעיני ב-1939 הביאו את מקמילן לחקור תוצרי ביקוע של אורניום. כבר בשלב זה מקמילן שיער שאחד התוצרים הוא איזוטופ של יסוד חדש, בלתי ידוע שמספרו האטומי הוא 93. הוכחה להשערה זו פורסמה במאי 1940. השם נפטוניום נבחר כיוון שכוכב הלכת נפטון נמצא מיד אחרי אורנוס על פי המרחק מהשמש.
במהלך מלחמת העולם השנייה עסק בפתוח מכ"ם במעבדת הקרינה של MIT ובפתוח מערכת סונאר במעבדה של הצי האמריקאי. בשנת 1942 הצטרף לפרויקט מנהטן, הפרויקט שריכז את המאמצים ליצר פצצות אטום במהלך המלחמה, ועזר בהקמת המעבדה בלוס אלמוס שבה תוכננו הפצצות. במסגרת זו הוביל צוותים שעבדו על פצצה מופעלת במנגנון ירי, והשתתף גם בפיתוח פצצה המופעלת במנגנון קריסה.
בשנת 1945 מקמילן המציא במקביל ובאופן בלתי תלוי לולדימיר וקסלר (Vladimir Veksler), את הסינכרוציקלוטרון, מאיץ חלקיקים שהיווה פריצת דרך בשטח.
אחרי המלחמה חזר למעבדת לורנס, משנת 1954 שימש במשרות ניהוליות שונות ולאחר מות המייסד ארנסט לורנס ב-1958 מונה למנהל המעבדה הלאומית לורנס ברקלי, תפקיד אותו מילא עד פרישתו ב-1973.
Malibu (אלבום)

Malibu הוא אלבום האולפן השני של הזמר האמריקאי אנדרסון פאאק. האלבום יצא לאור ב-15 בינואר 2016, על ידי חברות התקליטים ארט-קלאב אינטרנשיונל, אמפייר דיסטריביושן,‏ OBE וסטיל ווד רקורדס. לאחר צאת Link Up & Suede, המיני-אלבום של פאאק יחד עם המפיק נולדג', תחת ההרכב נו-ווריז.
האלבום נתמך על ידי הסינגלים "The Season / Carry Me",‏ "Am I Wrong",‏ "Room in Here" ו-"Come Down". האלבום זכה לשבחי ביקורות נרחבים, והוצב רבות ברשימות סוף השנה של מבקרי מוזיקה רבים. הוא קיבל מועמדות לפרס גראמי בקטגוריית "האלבום האורבני העכשווי הטוב ביותר".
רקע

האלבום מתואר כראשית פריצת הדרך המסחרית הפוטנציאלית של פאאק, לאחר תפקידו הבולט באלבומו של ד"ר דרה, Compton, משנת 2015. פאאק הופיע בשש שירים מהאלבום, בהם "Animals", שהופק על ידי די ג'יי פרמייר. אמנם, הרצועה תוכננה בתחילה להיכלל ב-Malibu. מאוחר יותר, אישר ד"ר דרה כי הרצועה תופיע באלבומו.
סינגלים

הסינגל המוביל מתוך האלבום, "The Season / Carry Me", יצא לאור ב-8 בנובמבר 2015.
הסינגל השני מתוך האלבום, "Am I Wrong", יצא לאור ב-9 בנובמבר 2015. השיר כולל הופעת אורח של הראפר האמריקאי סקולבוי קיו.
הסינגל השלישי מתוך האלבום, "Room in Here", יצא לאור ב-9 בדצמבר 2015. בשיר הופעות אורח של הראפר האמריקאי דה גיים והזמרת האמריקאית סוניה אליס.
הסינגל הרביעי מתוך האלבום, "Come Down", יצא לאור ב-9 בינואר 2016. השיר דורג כשיר ה-44 הטוב ביותר לשנת 2016 על ידי מגזין פיצ'פורק.
ביקורות

האלבום זכה לשבחי ביקורת נרחבים. ב-Metacritic, קיבל האלבום ציון ממוצע של 85 מתוך 100, בהתבסס על 18 ביקורות. אתר AnyDecentMusic?‎ (אנ') העניק לו 8.0 מתוך 10, בהתבסס על הערכתם לגבי הקונצנזוס הביקורתי.
אנדי קלמן מ-AllMusic אמר, "בהשוואה ל-Venice המרשים והמבריק, לתערובת של האלבום הזה של זמנים גבוהים וקשים יש תהודה עמוקה יותר". אלחנדרה רמירז מהאוסטין כרוניקל (אנ') אמרה, "יש חריץ ללא מאמץ כשהוא מחליק מהגרגיט המפורק של ההיפ-הופ של שנות התשעים ב-"Without You", לנשמת הסיקסטיז ב-"The Bird" ול-R&B נוטף דבש ב-"Am I Wrong"." מייקל מאדן מ-Consequence of Sound (אנ') אמר, "בגלל הליריקה וההיקף המוזיקלי, Malibu מעלה בראש מספר אלבומים מצוינים, החל מ-Innervisions של סטיבי וונדר, ל-To Pimp a Butterfly של קנדריק לאמאר". בסקירתו של קייל אנדרסון באנטרטיינמנט ויקלי, נקבע כי "Malibu מתריס נגד סיווג", תוך שייחס זאת ל"פיגוניות של פאאק ונכונתו לעקוף, שלא כל אלה עובדים". נוסף על כך, כינה את "Silicon Valley" "בעל כוונה טובה אך מטומטמת", אך משבח את "Am I Wrong" כ"שיר אאוטקאסט הטוב ביותר מאז שהזוג הזה התקפל".
ארין לוורס מ-Exclaim!‎ (אנ') אמר, "Malibu, שושנה מבטון, מציע תחושה של פליאה המושרשת בקפידה בפאנק ובנשמה, ומציגה חזון שלם של אמן חדש פורח שאינו רק חסר פחד, אלא מוביל משהו של מהפכה קולית". ג'ון קרמניקה מהניו יורק טיימס אמר כי "Malibu - האלבום השני שלו תחת הכינוי הזה, לאחר פרויקטים תחת הכינוי בריזי לאבג'וי - הוא רב שכבתי. הוא גם חד, רדוש ומורגש עמוק, אמבטיה חמה של היפ הופ ונשמה נינוחים בחריצות". דמי סולבו מ-PopMatters אמר, "הסיבה להתעניינות רחבה זו היא היכולת שלו להחדיר כראוי סגנונות מוזיקליים תחת מטריית ה-R&B. יתר על כן, היכולת שלו לעשות נשמה אופטימלית מבלי לאבד את יכולתו להעלות תגובה אופיינית יותר של צלילי דאון-טמפו מרשימה במיוחד". סטיב ייטס ממגזין Q הצהיר, "ב-Malibu העשיר והמסונוור, אנדרסון פאאק באמת מצא את קולו".
מרקוס ג'יי מור מפיצ'פורק העניק לאלבום את תואר "המוזיקה החדשה הטובה ביותר", כשהוא משווה בין פאאק לראפר קנדריק לאמאר, וכתב כי "בדומה לקנדריק לאמאר, פאאק מתאר במיומנות את סביבתו תוך שהוא נשאר בחזית" וכי "'Your Prime' מרגיש מועבר ישירות מ-To Pimp a Butterfly". שלדון פירס מספין (אנ') אמר, "לוח הצבעים הוא חם ושופע, עם איכות הובלה. זה כפול, ושולח את המאזין גם לאזור המערבי של האמן וגם אחורה בזמן". בוול סטריט ג'ורנל, נטען כי האלבום מהווה שיפור מאלבום הבכורה של פאאק, Venice, ונאמר כי "בדיסק החדש, פאאק משלב את תחומי העניין המגוונים שלו למשהו מוכר, אך מובהק, והביא את המחקר והפיתוח של בית הספר הישן לרגע עם קולו". כריסטופר מ. ויינגרטן מרולינג סטון אמר, "המוזיקה אינה תמיד דינמית כמו מחשבותיו, ובוחרת במצב רוח עדין בעיקר בהתאמה לדגימות חסרות דאגות של סרטי תעודה גולשים של LP, אך לא תמיד תופסות את האינדיבידואליות החופשית שלהן".
ביקורות > דירוגים

| ארגון | מיקום |
| --- | --- |
Complex: 14
Consequence of Sound: 8
Fact: 34
הגרדיאן: 22
אינדפנדנט: 2
NME: 21
Paste: 16
פיצ'פורק: 13
Rough Trade: 2
The Skinny: 4
Spin: 24
Stereogum: 12
ביקורות > פרסים ומועמדויות

| שנה | טקס | קטגוריה | תוצאה |
| --- | --- | --- | --- |
| 2017 | פרסי גראמי | האלבום האורבני העכשווי הטוב ביותר | מועמדות |
רשימת רצועות

| מס' | שם | משך |
| --- | --- | --- |
| 1. | The Bird  | 3:37 |
| 2. | Heart Don't Stand a Chance  | 5:12 |
| 3. | The Waters (בהשתתפות BJ דה שיקגו קיד)   | 2:54 |
| 4. | The Season / Carry Me  | 5:28 |
| 5. | Put Me Thru  | 2:40 |
| 6. | Am I Wrong (בהשתתפות סקולבוי קיו)   | 4:13 |
| 7. | Without You (בהשתתפות ראפסודי)   | 3:19 |
| 8. | Parking Lot  | 3:54 |
| 9. | Lite Weight (בהשתתפות מקהלת המלגה המאוחדת של פרי נשיונלס)   | 3:26 |
| 10. | Room in Here (בהשתתפות דה גיים וסוניה אליס)   | 3:59 |
| 11. | Water Fall (Interluuube)  | 1:58 |
| 12. | Your Prime  | 3:57 |
| 13. | Come Down  | 2:49 |
| 14. | Silicon Valley  | 4:04 |
| 15. | Celebrate  | 3:46 |
| 16. | The Dreamer (בהשתתפות טאליב קוולי ומקהלת טימאן פאמילי)   | 5:39 |
| משך כולל: | משך כולל: | 61:02 |
מיקומי שיא

|   ‏‏‏  מצעדים ודירוגים (2016–2017)> מדינה |   ‏‏‏  מצעדים ודירוגים (2016–2017)> מצעד |   ‏‏‏  מצעדים ודירוגים (2016–2017)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 85 |
|  ארצות הברית | בילבורד 200 | 79 |
|  ארצות הברית | מצעד אלבומי האינדי | 6 |
|  ארצות הברית | מצעד אלבומי ה-R&B/היפ-הופ | 9 |
|  הולנד | מצעד 100 האלבומים ההולנדיים | 18 |
|  ולוניה | אולטראטופ 40 | 153 |
|  ניו זילנד | המצעד הניו זילנדי הרשמי | 39 |
|  פלנדריה | אולטראטופ 50 | 22 |
|  צרפת | SNEP | 92 |
|  קנדה | מצעד האלבומים הקנדי | 88 |
|  שווייץ | המצעד השווייצרי | 33 |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי ה-R&B/היפ-הופ | 60 |
|  הולנד | מצעד 100 האלבומים ההולנדיים | 91 |
|  פלנדריה | אולטראטופ 50 | 124 |
אוניברסיטת דנובה התחתונה

| --- | --- |

 אוניברסיטה
 תקופת הפעילות:  1948–הווה (כ־76 שנים) 
 מיקום
 מדינה:  רומניה רומניה
 קואורדינטות:  45°26′19″N 28°03′21″E﻿ / ﻿45.43864°N 28.055857°E﻿ / 45.43864; 28.055857
 www.ugal.ro
 he
 
אוניברסיטת דנובה התחתונה (ברומנית: Universitatea Dunărea de Jos) היא מוסד להשכלה גבוהה השוכן בעיר גאלאץ, ברומניה.
האוניברסיטה נוסדה בסתיו 1948, כשהוקמה הפקולטה להשבחת קרקע. בשנים 1951, 1955 ו-1959 נוספו פקולטות בתחומי החקלאות, הפוליטכניקה והפדגוגיה. עד 1990 אוניברסיטת גאלאץ הכינה מהנדסים בשישה תחומים שלמדינה היה עניין בהם והייתה יחידה בתחומים אלה ברומניה. בצו מ-1974 צורפו לאוניברסיטה המכון הפדגוגי והמכון הפוליטכני ושמה שונה ל"אוניברסיטת דנובה התחתונה". כעת פועלות במסגרת האוניברסיטה 16 פקולטות שונות.
הפקולטה לחינוך גופני וספורט מיוחדת במינה משום שיש בה מסלול ללימודי שחמט והכנת מדריכים ומחנכים בתחום השחמט.
הערות שוליים

↑  Facultatea de Educație Fizică și Sport din cadrul Universității ”Dunărea de Jos” din Galați are disciplina șah în planul de învățământ ! (ברומנית)
| --- | --- |
בקרת זהויות :  NLI: 987007418716105171  BnF: cb14616530q (data)  CiNii: DA15250271  GND: 5251426-2  ISNI: 0000 0001 1012 534X  LCCN: no2012131308  LNB: 000165120  SUDOC: 087218747  VIAF: 139248269   WorldCat (עם VIAF): 139248269
אבידע (דמות מקראית)

| --- | --- |
 אב:  מדין 
 צאצאים:  מולד 
 
אֲבִידָע הוא דמות מקראית, בנו הרביעי של מדין ונכדם של אברהם וקטורה. לאבידע היו ארבעה אחים: עיפה, עפר, חנוך ואלדעה.
השם אבידע נמצא בכתובות עתיקות.
צירוף שני היסודות אב ו-ידע שכיחים בשמות שמיים ומקורם מאכדית. פירוש השם אבידע הוא אב, כלומר האל, ידע. שמות נרדפים לשם זה הם: אלידע, יהוידע, שמידע ועוד.
הערות שוליים

↑  ספר בראשית, פרק כ"ה, פסוק ד'
↑  ספר דברי הימים א', פרק א', פסוק ל"ג
1 2  ראו אנציקלופדיה מקראית כרך א
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
QuantumScape

| --- | --- |

 נתונים כלליים
 בורסה:  הבורסה לניירות ערך בניו יורק (QS) 
 תקופת הפעילות:  2010–הווה (כ־14 שנים) 
 מיקום המטה:  סן חוזה 
 מוצרים עיקריים:  lithium-metal battery 
  
 www.quantumscape.com
 
QuantumScape היא חברה אמריקאית, העוסקת במחקר אודות סוללות ליתיום מתכתיות מוצקות למכוניות חשמליות. מטה החברה נמצא בסן חוזה, קליפורניה והיא מעסיקה כ-200 עובדים (נכון ל 2019). בין המשקיעים נמנים ביל גייטס ופולקסווגן.
היסטוריה

QuantumScape הוקמה בשנת 2010 על ידי ג'אגדיפ סינג, טים הולמה ופרופסור פריץ פרינץ מאוניברסיטת סטנפורד. בשנת 2012, החלה לעבוד עם יצרנית הרכב הגרמנית פולקסווגן. בשנת 2018 השקיעה פולקסווגן 100 מיליון דולר בחברה והפכה לבעלת המניות הגדולה ביותר. באותה שנה הודיעו פולקסווגן ו-QuantumScape על הקמת פרויקט ייצור משותף להכנה לייצור המוני של סוללות מצב מוצק. ביוני 2020 השקיעה פולקסווגן 200 מיליון דולר נוספים בחברה.
ב-3 בספטמבר 2020, QuantumScape הודיעה על מיזוג עם חברת הרכישות המיוחדת Kensington Capital Acquisition. כתוצאה מהמיזוג, QuantumScape הייתה אמורה לקבל מימון של מיליארד דולר, כולל מימון מפולקסווגן ורשות ההשקעות של קטר. במקביל, מניות החברה נרשמו בבורסת ניו יורק בסמל QS. העסקה הושלמה בנובמבר 2020 וגייסה הון לייצור הסוללות בסדרה.
ב-15 באפריל 2021 הודיעה קרן הגידור סקורפיון קפיטל על מעמדה הקצר במניה, והאשימה את החברה בהיותה תוכנית "Pump and Dump".
ביולי 2024 הוכרז על חתימת הסכם עם פולקסווגן על ייצור סוללות בהיקף שנתי שיספיק למיליון מכוניות.
הערות שוליים

↑  Philipp K (2020-09-04). "VW-Partner QuantumScape geht an die US-Börse" (בגרמנית).
↑  Wayland, Michael (2020-09-03). "Bill Gates-backed vehicle battery supplier to go public through SPAC deal". CNBC (באנגלית). נבדק ב-2020-09-09.
↑  "Our team is redefining the frontier of battery technology" (באנגלית אמריקאית).
↑  "QuantumScape Corp".
1 2  Wayland, Michael (2020-09-03). "Bill Gates-backed vehicle battery supplier to go public through SPAC deal". CNBC (באנגלית). נבדק ב-2020-09-09.
↑  Philipp K (2020-09-04). "VW-Partner QuantumScape geht an die US-Börse" (בגרמנית).
↑  Ambrogio Visconti. "QuantumScape's Merger With Kensington Capital Acquisition Corp – Global Legal Chronicle" (באנגלית אמריקאית).
↑  Lenihan, Rob. "QuantumScape Falls on Scorpion Capital Short Report". TheStreet (באנגלית אמריקאית). נבדק ב-2021-04-15.
↑  הסכם ייצור עם פולקסווגן
אדריכלות המאה ה-20 של פרנק לויד רייט

אדריכלות המאה ה-20 של פרנק לויד רייט (באנגלית: The 20th-Century Architecture of Frank Lloyd Wright) הוא שמו של אתר מורשת עולמית של אונסק"ו שהוכרז ב-2019, המאגד 8 מבנים או קומפלקסים ברחבי ארצות הברית שתוכננו על ידי האדריכל האמריקאי פרנק לויד רייט. המבנים מייצגים את גישת האדריכלות האורגנית שהגה רייט, לפיה על המבנים להשתלב בהרמוניה עם הסביבה שלהם, ושהייתה לה השפעה גדולה על האדריכלות המודרנית במאה ה-20.
האתר הוצע במקור ב-2015 אך ועדת המורשת העולמית דחתה את ההצעה והחזירה למציעים הערות שבעקבותיהן הוגשה ב-2018 הצעה חדשה ממנה הוסרו שני בניינים מהרשימה המקורית, והיא זו שאושרה בסופו של דבר.
המבנים

להלן המבנים לפי המספר הסידורי שלהם באונסק"ו:
| מספר סידורי | מבנה | תמונה | מיקום | קואורדינטות | שטח (הקטאר) | אזור חיץ (הקטאר) |
| --- | --- | --- | --- | --- | --- | --- |
| 1496rev-001 | יוניטי טמפל (אנ') |  | אוק פארק (אנ'), אילינוי | 41°53′18.3″N 87°47′48.6″W﻿ / ﻿41.888417°N 87.796833°W﻿ / 41.888417; -87.796833 | 0.167 | 10.067 |
| 1496rev-002 | בית רובי |  | שיקגו, אילינוי | 41°47′23.3″N 87°35′45.5″W﻿ / ﻿41.789806°N 87.595972°W﻿ / 41.789806; -87.595972 | 0.13 | 1.315 |
| 1496rev-003 | טלייסין (אנ') |  | ספרינג גרין (אנ'), ויסקונסין | 43°8′27.9″N 90°4′12.9″W﻿ / ﻿43.141083°N 90.070250°W﻿ / 43.141083; -90.070250 | 4.931 | 200.899 |
| 1496rev-004 | בית הוליהוק (אנ') |  | לוס אנג'לס, קליפורניה | 34°6′0″N 118°17′39.89″W﻿ / ﻿34.10000°N 118.2944139°W﻿ / 34.10000; -118.2944139 | 4.608 | 13.986 |
| 1496rev-005 | הבית על האשד |  | מיל ראן (אנ'), פנסילבניה | 39°54′22.7″N 79°28′05″W﻿ / ﻿39.906306°N 79.46806°W﻿ / 39.906306; -79.46806 | 11.212 | 282.299 |
| 1496rev-006 | בית הרברט וקת'רין ג'ייקובס הראשון (אנ') |  | מדיסון, ויסקונסין | 43°3′31″N 89°26′30″W﻿ / ﻿43.05861°N 89.44167°W﻿ / 43.05861; -89.44167 | 0.139 | 1.286 |
| 1496rev-007 | טלייסין וסט (אנ') |  | סקוטסדייל, אריזונה | 33°36′23″N 111°50′44″W﻿ / ﻿33.60639°N 111.84556°W﻿ / 33.60639; -111.84556 | 4.285 | 198.087 |
| 1496rev-008 | מוזיאון סולומון ר. גוגנהיים |  | ניו יורק, ניו יורק | 40°46′58.55″N 73°57′32″W﻿ / ﻿40.7829306°N 73.95889°W﻿ / 40.7829306; -73.95889 | 0.251 | 2.164 |
הערות שוליים

1 2  אדריכלות המאה ה-20 של פרנק לויד רייט באתר אונסק"ו (באנגלית)
↑  "Eight Buildings Designed by Frank Lloyd Wright Nominated to the UNESCO World Heritage List". Frank Lloyd Wright Foundation. 20 בדצמבר 2018. {{cite web}}:  (עזרה)
↑  רשימת האתרים באתר אונסק"ו (באנגלית).
אדווין טנוריו

אדווין רולנדו טנוריו מונטניו (בספרדית: Edwin Rolando Tenorio Montaño; נולד ב-16 ביוני 1976) הוא כדורגלן עבר אקוודורי ששיחק בעמדת הקשר.
קריירה

טנוריו שיחק בין היתר בסוסיאדד דפורטיבה אאוקס, ברצלונה ספורטינג קלוב וליגה דה קיטו, עמה זכה באליפות אקוודור. בהמשך שיחק גם בדפורטיבו פריירה הקולומביאנית.
בין השנים 1998–2007 ערך טנוריו 78 הופעות במדי נבחרת אקוודור. טנוריו השתתף עם הנבחרת במונדיאל 2002 ובמונדיאל 2006, בשניהם היה חלק מההרכב הפותח של הנבחרת. במונדיאל 2006 טנוריו הופיע כקשר אחורי, ביחד עם סגונדו קסטייו, ועזר לאקוודור להגיע לשמינית הגמר. בנוסף, השתתף טנוריו גם בשלושה טורנירים של קופה אמריקה ופעם אחת בגביע הזהב של CONCACAF.
תארים

אליפות אקוודור: 2007
אליפות אקוודור: 2008